Aijā

"Aijā" הוא סינגל שהוקלט על ידי הלהקה הלטבית סאדן לייטס. הוא פורסם באופן עצמאי ב-27 בינואר 2023, ולאחר זכייתו ב-Supernova 2023 ייצג את לטביה באירוויזיון 2023, שהתקיים בליברפול שבממלכה המאוחדת. על פי דברי הלהקה, "Aijā" נוצר כשיר ערש, שיקל על שינת מאזיניו. היא רצתה ליצור שיר שיסיח את דעת הקהל מ"מאורעות רעות" שקורות ברחבי העולם. בנוסף, סולן סאדן לייטס דימה את השיר כ"קונצרט רוק קצבי". Supernova 2023 היה הקדם הלאומי של לטביה לאירוויזיון 2023. הוא כלל שני מופעים, חצי גמר וגמר. הראשון מבניהם נערך ב-4 בפברואר 2023, והשתתפו בו ארבעה-עשר אמנים. אל הגמר, שהתקיים ב-12 בפברואר, העפילו עשרה מתמודדים בלבד. זהות הזוכה נקבעה באמצעות שילוב ביחס זהה של קולות השופטים והצבעות הקהל. השופטים דירגו את השירים בהתאם לשיטת "שנים-עשר הנקודות" המקובלת בתחרות הזמר של האירוויזיון (1–8, 10 ו-12 נקודות לשיר שאהבו ביותר). "Aijā" שובץ כשיר האחרון בסדר ההופעות של חצי הגמר. בסיום הערב נמנה בין עשרת השירים שהעפילו לגמר. בתום ההצבעה ב-12 בפברואר דורג השיר במקום הראשון, וזכה לייצג את לטביה באירוויזיון. על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. מדינה זו הוכנסה לסל השלישי. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. לטביה שובצה למחצית הראשונה של חצי הגמר הראשון, שהתקיים ב-9 במאי 2023, לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. לטביה שובצה רביעית, אחרי סרביה ולפני פורטוגל. ב-9 במאי 2023 ביצעה הלהקה את "Aijā" על בימת חצי הגמר הראשון של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי. סרטון השיר "Aijā" באתר יוטיוב Matamis, Apostolis (27 בינואר 2023). "Sudden Lights: "We want the audience to have the feeling of a rock concert"". Eurovision Fun (באנגלית אמריקאית). נבדק ב-11 בפברואר 2023. {{cite web}}: (עזרה) Veen, Renske ten (11 בפברואר 2023). "Sudden Lights win Supernova final and will represent Latvia at Eurovision 2023 with "Aija"". Wiwibloggs (באנגלית אמריקאית). נבדק ב-11 בפברואר 2023. {{cite web}}: (עזרה) "Latvia: 'Supernova' victory for Sudden Lights with 'Aijā'". Eurovision Song Contest (באנגלית). 11 בפברואר 2023. נבדק ב-11 בפברואר 2023. {{cite web}}: (עזרה) Dibben, Jazzi (26 בינואר 2023). "🇱🇻 Sudden Lights: "It's the lullaby that we sing to ourselves and all the people listening to our song!". That Eurovision Site (באנגלית בריטית). נבדק ב-11 בפברואר 2023. {{cite web}}: (עזרה) "Izvēlēti Latvijas Televīzijas dziesmu konkursa "Supernova" pusfinālisti". ltv.tv (בלטבית). Latvijas Televīzija. 2022-01-05. נבדק ב-2023-01-05. Adams, Oliver (4 בפברואר 2023). "Latvia's Supernova 2023 semi-final results". Wiwibloggs (באנגלית אמריקאית). נבדק ב-11 בפברואר 2023. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31. "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22. Eurovision 2023 Semi-final 1 Results